Lectio Divina

*fuq il-Vanġelu tal-Ħadd*

 Is-6 Ħadd ta’ Matul is-Sena

Sena Ċ

Lq 6:17.20-26

**v. 17**: Niżel magħhom: minn fuq il-muntanja fejn Ġesù kien talab u għażel lit-Tnax. Tinġabar (i) kotra kbira ta’ dixxipli, (ii) mil-Lhudija kollha, il-poplu ta’ Alla, u (iii) Tir u Sidon, imkejjen pagani.

**v. 20:** Fil-wita, Ġesù jkellem lid-dixxipli tiegħu (il-kotra, fil-ġenb).

*Luqa jikkonċentra fuq it-tagħlim ta’ Ġesù.*

Waqt li jgħallem, Ġesù jinsab mal-Appostli (diġà mseħbin miegħu), Minn issa ’il quddiem, jaqsmu miegħu mill-qrib kulma jagħmel. Kotra ta’ dixxipli: ħafna diġà ngħaqdu ma’ Ġesù. Hemm ukoll effett fuq il-poplu ta’ Alla kollu, kif ukoll fuq il-pagani li huma qrib.

Ilkoll huma l-fqar li semgħu l-aħbar it-tajba u għalhekk huma mberkin. Il-qagħda tagħhom bil-maqlub tal-għonja li jgħixu ħajjithom....

*Id-diskors ta’ Ġesu’ għandu 4 barkiet u 4 twissijiet.*

1. Imberkin intom il-foqra (= il-foqra! Jinkludu wkoll dawk kollha li huma mwarrbin (emarġinati) fil-poplu ta’ Alla (għalli jista’ jkun ma ntbaħniex cf. 1:52-53; 4:18; 7:22; 14:13,21; 16:20-22 il-*Magnificat*; l-ewwel prietka; tweġiba lil Ġwanni l-Battista, meta tagħti ikla; oħroġ fl-imsieraħ, sejjaħ foqra, magħtubin, għomja, zopop; Lazzru). Alla ser isaltan għalihom.

Luqa jkompli bl-idea tiegħu li kollox jinqaleb: foqra – aċċettati min Alla; bil-ġuħ – imxebbgħin (cf. tkattir tal-ħobż, 9:17; Lazzru 16:20-21), niket u uġigħ – daħk (*S* 126:2,6); mibgħuda, imwarrbin u mkasbrin (taż-żufjett) – hena fis-smewwiet.

It-tbatijiet tal-profeta (wara 4:16-30) jissemmew bid-dieher hawnhekk.

Il-barkiet ta’ *Mt* għandhom iżjed xejra ta’ għażliet li d-dixxiplu għandu jagħmel sabiex jidħol fis-saltna. Għal *Lq*, id-dixxiplu huwa iżjed “passiv”, qisu qed jitkellem fuq l-għażla ta’ Alla u kif il-Mulej ser jibdel il-qagħda:

1. tal-foqra, issa bil-ġuħ, imnikktin, imwarrbin u mżebilħin għax ta’ Ġesu: fuqhom ser isaltan il-Mulej.

Din l-aħbar ta’ ferħ lill-fqar għandha l-maqlub tagħha, aħbar ta’ gwaj/għawġ: Ħażin għalikom: kuntrast, kollox bil-maqlub!

1. tal-għonja, imxebbgħin, jixxalaw, stmati. (((*secure, powerful, self-sufficient, self-indulgent, entitled*...))).

Dan ifakkarna xi ftit fil-barkiet u theddid tad-*Dt* imma iżjed fit-theddid tal-profeti. Il-“ħażin għalikom” (theddid) insibuhom dejjem fil-profeti li jniedu l-ħaqq li Alla ser jagħmel (e.g. *Is* 5:8, *Ġer* 48:1, Żak 11:17).

1. Iżjed milli attitudnijiet (*Mt*), hawnhekk insibu qagħda oġġettiva li l-Mulej qiegħed ibiddel jew ser jaqleb ta’ taħt fuq (tema għażiża għal *Lq*). (cf. ċara ħafna f’1:46-55).

Il-barkiet (imberkin, ixxurtjati, hienja) fir-RQ (AT) jesprimu fiduċja li Alla ser jindaħal sabiex ibiddel is-sitwazzjoni ta’ dieqa fil-preżent, eċċ. (I*s* 30:18, *Dan* 33:29, *Tob* 13:14). Dejjem dawn in-nies huma magħżulin u ddikjarati mberkin.

Ġesù jħabbar li qorbot is-saltna ta’ Alla, u billi l-ħaqq tas-sultan dejjem ifisser ħarsien u difiża tal-foqra, huwa **l-iżjed għalihom** li l-miġja tas-saltna hija aħbar tajba. Dawk li għandhom ħajja iebsa (ġuħ u biki). Għalihom hija s-saltna, jew aħjar, Alla ser iwettaq saltnatu/jibda jsaltan.

Id-dgħajfa u l-imnikktin ser jieħu ħsiebhom Alla – Sultan (*Dt* 10:17-18, *S* 10:17-18, 68:5-6, 76:9, 146:7-10). It-tama li Alla ser jintervjeni fil-futur tinkludi li ser jieħu ħsieb il-ħtiġijiet tal-iżvinturati, imsejknin, dawk li m’għandhomx għaxja ta’ lejla: *S* 132:15, *Eż* 34:15-16,28; *Is* 35;5-6, 61:1-20. Li wara l-eżilju kien iħaddan poplu sħiħ: *Is* 49:13, 42:7, *Eżek* 34:28, *Mik* 4:4-6, *Is* 61:1-4).

L-aħbar hija li Alla ser iwettaq dak li wiegħed (cf. 1:52-53, l-aħbar tal-Messija...) u li ser jaqleb il-qagħda tal-foqra eċċ.,

Tagħhom hija s-Saltna ta’ Alla (*Lq* 12:31-32, 18:16-17 )

Faqar u ġuħ insibuhom flimkien: *Is* 32:6-7, 58:7, *Ġob* 24:4-10. Il-wegħda li ser jixbgħu dawk li jbatu l-ġuħ ila ġejja fl-istorja ta’ Iżrael: *Is* 49:10, 65:13; *Ġer* 35:12,25; *Eżek* 34:29,36:29, *S* 107:36-41, cf. *1Sam* 2:5, *Is* 55:102.

**v.22:** Intom huma d-dixxipli li jsofru l-mibgħeda u ż-żeblih, minħabba r-rabta tagħhom ma’ Bin il-bniedem. It-tbatija għal Ġesù nsibuha wkoll f’9:24, 21:17-19, cf. 12:8-9, 18:29. Premju jew teżor qed jistennihom, għax waqt li huma miċħudin mill-oħrajn, huma jsibu l-ħlas mingħand Alla nnifsu.

1. **v.24**: Hekk kif il-miġja tas-Saltna ta’ Alla ser iġġib taqliba sħiħa fil-ħajja tal-fqar, hekk ukoll hemm taqliba u aħbar ħażina għall-għonja li għalissa jiċċaċraw u jixxalaw (u ma jimpurtahom xejn mill- imsejknin). Dawn marbutin mal-flus u l-għana, iħobbu d-dinja iżjed milli s-Saltna ta’ Alla, “għarfu l-ħajja”, l-iskop ta’ ħajjithom hu li jgawdu, li jsibu l-hena tagħhom diġà fiex jitpaxxew, fil-lussu oxxen. Lanqas ħarsa lejn il-kotra kbira ta’ msejknin u fqar bil-ġuħ madwarhom. Għaliex qegħdin daqshekk ħażin? Cf. 11:41-42, 12:13-**21**, 22-34, 16:1-**13**, 19-31; 18:18-30, 19:1-10.

Dawn ma jgħoddux fost l-imsejknin li Alla biss jista’ jkun għalihom. Jistgħu isalvaw? Iva, dejjem jekk bħal Mattew u bħal Żakkew....